09. marts 2020

**Galla på Tradium HHX**

**Fredag aften blev der danset og konkurreret i Arena Randers.**

I fredags dansede 210 3.g elever Les Lanciers i Arena Randers. De studerende går til daglig på Tradium HHX og kunne efter længere tids træning, endelig fremvise dansetrinene de havde arbejdet på.

Efter dansen, kunne eleverne også kåre det flotteste bord og årets kvadrille – en disciplin, hvor både teknikken og det kunstneriske udtryk, spillede en stor rolle i pointgivningen.

**Kontakt**

Dorte Wettergreen Mulvad

Rektor – Tradium HHX

dwm@tradium.dk

**Om Tradium**

Erhvervsskolen Tradium er et uddannelsesmæssigt kraftcenter, som udbyder en lang række ungdoms-, voksen- og efteruddannelser inden for det merkantile og tekniske område: hhx, htx, eux, eud og AMU. Skolen beskæftiger ca. 450 medarbejdere og underviser 2.750 årselever på seks adresser i Randers og Pederstrup. Tradium har en vision om at være en internationalt orienteret og stærk partner for erhvervslivet samt en udviklende og attraktiv arbejdsplads med professionelle medarbejdere. Læs mere på tradium.dk